**ΙΩΑΝΝΑ ΜΠΑΚΑΛΑΚΟΥ-ΣΚΗΝΟΘΕΤΙΣ**

Έχει σπουδάσει υποκριτική στη Σχολή «δήλος» , κλασικό κλαρινέτο και θεωρητικά στο ωδείο «Φίλλιπος Νάκας». Έχει παρακολουθήσει σεμινάρια υποκριτικής και σκηνοθεσίας με σημαντικούς δασκάλους καθώς και σεμινάριο θεάτρου στην Ιταλία , με την ομάδα των συνεργατών του Ντάριο Φο και της Φράνκα Ράμε, γεγονός που ενέπνευσε την πρώτη παράσταση του θεατρικού σχήματος «ομάΔα» το 2011 με τίτλο «Τις Πταίει».

Σκηνοθέτησε την παράσταση για παιδιά Το «Περιστέρι Δικαστής» της Ειρήνης Καμαράτου-Γιαλλούση τον χειμώνα του 2015-2016 και το 2016-2017 την παράσταση «Η Αλίκη συναντά την πολύ πεινασμένη Κάμπια» σε δικό της κείμενο.

Έχει σχεδιάσει και εκτελέσει προγράμματα θεατρικού παιχνιδιού για παιδιά σε παιδικούς σταθμούς και χώρους τέχνης και έχει συμμετάσχει σε παραστάσεις ως ηθοποιός και μουσικός.

Μετέφρασε και σκηνοθέτησε τη μαύρη κωμωδία “Big Baby” του Frank Moher η οποία παίχτηκε για πρώτη φορά στην Ελλάδα για δύο σαιζόν και σε περιοδεία.

Σκηνοθέτησε την παράσταση «Ο Α.Π στο σπίτι μας», μια σύνθεση πέντε διηγημάτων του Αλέξανδρου Παπαδιαμάντη που παίχτηκε τη σαιζόν 2017-2018 στον «Τεχνοχώρο Φάμπρικα» και θα παρουσιάστηκε ξανά τη σαιζόν 2018-2019 στο θέατρο «ΑΒΑΤΟΝ»

Σκηνοθέτησε και έγραψε το κείμενο για την παράσταση για παιδιά «Η βαλίτσα του Χανς» , βασισμένη σε τρία παραμύθια του Χανς Κρίστιαν Άντερσεν.

Έχει μεταφράσει ποιήματα στα Αγγλικά για την Εταιρεία Ελλήνων Συγγραφέων, έχει γράψει σενάρια για δύο ταινίες μικρού μήκους.

Έχει παίξει στις ταινίες : «Καρδιές για φάγωμα», «Αισθηματίες», «Αναζητώντας τη Μήδεια», “ELEMENTS OF ACTING”,«ΕΤΛΕΒΑ»

Συνεργάστηκε με τους σκηνοθέτες: Δ. Αβδελιώδη, Κ. Καπελώνη, N. Μπουσδούκο, Π. Κυπαρρίση, Δ. Μπογδάνο, ,Θ. Εσπίριτου στο θέατρο, καθώς και με τους
Ν. Γραμματικό, Γ. Κόρρα, Νίκο Τριανταφυλλίδη και Ειρήνη Κούτουλα στον κινηματογράφο.

Από το 2016 έχει αναλάβει ως σκηνοθέτις και εμψυχώτρια , τη Θεατρική Ομάδα του Επιστημονικού & Πολιτιστικού Συλλόγου «Αργώ» στο Χαλάνδρι, την θεατρική ομάδα του Συνδέσμου Φιλίας Εθνών στα Μελίσσια και την θεατρική ομάδα του Εκπολιτιστικού και Επιμορφωτικού Συλλόγου Ανθούσας.